Διερεύνηση ανταγωνιστικότητας θαλάσσιας οδού και σιδηρόδρομου στις εμπορευματικές μεταφορές Ευρώπη – Άπω Ανατολή
Creators: name: Κυριαζόπουλος, Δημήτριος Κωνσταντίνου
Publisher: name: Aristotle University of Thessaloniki
Year: 2015
Subjects: ανταγωνιστικότητα
εμπορευματικές μεταφορές
Άπω Ανατολή
competitiveness
freight transport
Far East

description: Η παρούσα διπλωματική εργασία διερευνά την ανταγωνιστικότητα μεταξύ της θαλάσσιας οδού και του σιδηρόδρομου για τις εμπορευματικές μεταφορές που αφορούν τη σύνδεση Ευρώπης – Άπω Ανατολής. Αρχικά επιχειρείται να δοθεί ένας –όσο το δυνατόν- σαφής ορισμός της γεωγραφικής περιοχής της Άπω Ανατολής μολονότι δεν υφίσταται ακριβής προσδιορισμός των ορίων που καθορίζουν την εν λόγω περιοχή. Με βάση αυτόν τον ορισμό, εξετάζεται η ανταγωνιστικότητα των δύο μέσων για τις εμπορευματικές μεταφορές που λαμβάνουν χώρα μεταξύ Ευρώπης και Άπω Ανατολής. Ακολούθως, εξετάζεται η διαχρονική εμπορική δραστηριότητα μεταξύ Ευρώπης και Κίνας, που αποτελεί και την κύρια δυνητική αγορά της Άπω Ανατολής με την οποία συναλλάσσεται εμπορικά η αντίστοιχη ευρωπαϊκή. Επιπρόσθετα γίνεται ανάλυση της οικονομικής κατάστασης των δύο εταίρων. Αξίζει να σημειωθεί ότι για τον σκοπό της διπλωματικής εργασίας ως Ευρώπη λογίζεται το σύνολο των χωρών που απαρτίζουν την Ευρωπαϊκή Ένωση. Εν συνεχεία, πραγματοποιήθηκε ενδελεχής ανάλυση της υφιστάμενης κατάστασης των δύο εναλλακτικών μέσων μεταφοράς εμπορευμάτων, εστιάζοντας στα ιδιαίτερα πλεονεκτήματα αλλά και μειονεκτήματα του καθενός από αυτά αλλά και τον τύπο των εμπορευμάτων που διακινούνται με αυτά κατά τις εμπορικές συναλλαγές μεταξύ των δύο περιοχών. Παράλληλα επιχειρείται να οριστεί σαφώς το τι έστι ανταγωνιστικότητα όσον αφορά τις εμπορευματικές συνδέσεις με τα εναλλακτικά μέσα μεταφοράς αλλά και ποιες είναι οι παράμετροι που τη συνιστούν. Τέλος, παρατίθενται συνοπτικά τα συμπεράσματα στα οποία κατέληξε η μελέτη ενώ αναπτύσσονται προτάσεις και προβληματισμοί σχετικά με τα προβλήματα που αντιμετωπίζουν τα δύο εναλλακτικά μέσα κατά την εμπορική σύνδεση των δύο περιοχών.
description: This thesis investigates the competitiveness of maritime and rail freight transport on the Europe - Far East trade route. Firstly the current thesis tries to provide a clear definition of the geographical area of the Far East although there is no exact definition of the boundaries of this region. Based on this definition, we examine the competitiveness of the two transport systems regarding freight transport that takes place on Europe - Far East trade route. Secondly, the commercial activity through the years between Europe and China is examined; China constitutes the main trade market of the Far East for Europe both for imports and exports. Furthermore, a brief analysis of the economic position of both partners is made. For the purpose of this thesis the term Europe accounts for all countries belonging to the European Union. Subsequently, a thorough research of the current situation of the two alternative means of transporting goods was made; This research mainly focuses on the advantages and disadvantages of each of them and the type of cargo being transported by them in this trade route between Europe and Far East. Moreover, this analysis attempts to clearly define competitiveness for freight transport with these two alternative means of transport and what are the parameters that constitute this term. Finally, the conclusions reached by the study are stated and some recommendations and concerns about the problems, that these two alternative transport systems are facing, are expressed regarding the trade route connecting the two regions.